# Associacions de fitxer

&Mike.McBride; &Mike.McBride.mail;
&traductor.Antoni.Bella;
23-06-2010
&kde; 4.5
KDE
Arranjament del sistema
associacions de fitxers
associació

## Associacions de fitxer

### Introducció

Un dels aspectes més convenients del &kde;, és la seva habilitat per a associar automàticament un fitxer de dades amb la seva aplicació. Per exemple, quan feu clic a sobre del vostre document preferit de &kword; en el gestor de fitxers, automàticament el &kde; engegarà el &kword; i hi carregarà aquest fitxer per a poder-hi treballar.

En l'exemple anterior, el fitxer de dades del &kword; està associat amb el &kword; (l'aplicació). Aquestes associacions de fitxers són crucials per al funcionament del &kde;.

Quan s'instal·la el &kde;, automàticament es creen cents d'associacions de fitxers a la majoria dels tipus de dades més comuns. Aquestes associacions inicials estan basades en el programari normalment inclòs i en les preferències d'usuari més comuns.

Malauradament, el &kde; no pot:

- predir qualsevol possible combinació de programari i fitxers de dades

- preparar-se per als formats de fitxer encara no inventats

- o predir qualsevol aplicació preferida per a certs formats de fitxer

Les podeu canviar o afegir-ne de noves emprant aquest mòdul.

Cada associació de fitxer es registra com a un tipus &MIME;. Significa Multipurpose Internet Mail Extensions. Això permet que un ordinador determini el tipus de fitxer sense obrir-lo ni analitzar el format de tots i cadascun dels fitxers.

### Com usar aquest mòdul

Podeu engegar aquest mòdul obrint &systemsettings; i seleccionat Associacions de fitxers a la categoria Aparença i comportament usual. Alternativament, podeu engegar-lo teclejant `kcmshell4 filetypes` des del terminal o el &krunner;.

Les associacions de fitxer estan organitzades en diverses categories i com a mínim tindran:

1. Aplicació «application»

2. Àudio «audio»

3. Imatge «image»

4. Inode

5. Missatge «message»

6. Multipart

7. Imprimeix

8. Text

9. Vídeo

Totes les associacions de fitxer estan ordenades en una d'aquestes categories.

No hi ha una diferència funcional entre cap de les categories. Aquestes estan dissenyades per a ajudar-vos a organitzar les associacions de fitxer, però no alteren les associacions d'una manera determinada.

Les categories es llisten a la caixa Tipus coneguts.

Podeu explorar cadascuna d'aquestes categories i veure les associacions de fitxers que contenen, simplement feu clic dues vegades en el nom de la categoria que desitgeu veure i a sota seu se us presentarà una llista dels tipus MIME associats.

També podeu cercar un tipus &MIME; en particular emprant la caixa de cerca. Aquesta caixa està etiquetada com a Cerca el tipus de fitxer o patró de nom de fitxer i està a sobre de la llista de categories.

Simplement introduïu-hi la primera lletra del tipus &MIME; en el que esteu interessat. Les categories s'expandiran automàticament i tan sols es mostraran els tipus MIME que incloguin aquesta lletra.

Aleshores podeu introduir un segon caràcter i els tipus MIME es restringiran als que continguin aquests dos caràcters.

#### Afegir un nou tipus MIME

Si desitgeu afegir un nou tipus &MIME; a les vostres associacions de fitxer, podeu fer clic a sobre del botó Afegeix.... Apareixerà una petita caixa de diàleg. Seleccioneu la categoria de la llista desplegable etiquetada Grup, i introduïu-hi el nom &MIME; en l'espai etiquetat amb Nom del tipus. Feu clic a Bé per afegir aquest nou tipus MIME o feu clic a Cancel·la per a no afegir-ne cap.

#### Eliminar un tipus MIME

Si desitgeu eliminar un tipus &MIME;, simplement seleccioneu el tipus &MIME; que desitgeu esborrar fent clic una sola vegada a sobre del nom del tipus &MIME;. Després feu clic a sobre del botó Elimina. El tipus &MIME; serà esborrat immediatament.

#### Editar les propietats d'un tipus MIME

Abans de poder editar les propietat d'un tipus &MIME;, primer haureu d'especificar el tipus &MIME;. Simplement navegueu per les categories fins a trobar un tipus &MIME; que vulgueu editar i aleshores feu clic una vegada a sobre seu.

Tan aviat com l'hageu seleccionat, els valors actuals del tipus &MIME; apareixeran en la finestra del mòdul.

Observareu que els valors actuals estan dividits en dues pestanyes: General i Encastat

General

  En aquesta pestanya hi ha 4 propietats per a cada tipus &MIME;:

  1. Icona del tipus MIME serà la icona visible quan s'empri el &dolphin; o el &konqueror; com a gestor de fitxers.

  2. Patrons de fitxer és un patró de cerca que el &kde; usarà per a determinar-ne el tipus &MIME;.

  3. Descripció és una breu descripció del tipus de fitxer. Això pot resultar-vos molt útil.

  4. Ordre de preferència d'aplicació determina quines aplicacions estan associades amb el tipus &MIME; especificat.

Encastat

  La pestanya encastat us permetrà determinar si un fitxer serà visualitzat a dintre d'una finestra del gestor de fitxers, o si s'engegarà l'aplicació.

#### Canviar la icona

Per a canviar la icona, simplement feu clic a sobre del botó de la icona. Apareixerà una caixa de diàleg que us mostrarà totes les icones disponibles. Simplement feu clic una vegada a sobre de la icona de la vostra elecció i feu clic a Bé.

#### Editar els patrons dels tipus MIME

La caixa etiquetada amb Patrons de fitxer determina els fitxers a incloure en aquest tipus MIME.

Normalment els fitxers es seleccionen basant-se en el seu sufix. (Exemples: els fitxers que acaben per `.wav` són fitxers de so, usant el format WAV i els fitxers que acaben per `.c` són fitxers de programes escrits en C).

Hauríeu d'introduir la vostra màscara pel nom de fitxer en aquesta llista desplegable.

L'asterisc (`*`) és un caràcter comodí que s'usarà amb gairebé totes les màscares de tipus MIME. Una xerrada completa resta més enllà de l'objectiu d'aquest manual, però és important entendre que l'asterisc (en aquest context), «concorda» amb qualsevol nombre de caràcters. Per exemple, `*.pdf` concorda amb `Datafile.pdf`, `Graphics.pdf` i `User.pdf`, però no un `PDF`, `Datafile.PDF` o `.pdf`.

És beneficiós el disposar de diverses màscares. Una per a minúscules, una per a majúscules, &etc; Això ajudarà a que el &kde; en determini el tipus amb més precisió.

#### Editar una descripció del tipus &MIME;.

Podeu introduir una petita descripció del tipus &MIME; en la caixa de text etiquetada amb Descripció. Aquesta etiqueta només és una ajuda i no afectarà la funció del tipus &MIME;.

#### Editar les associacions a aplicacions

Hi ha cinc botons (Amunt, Avall, Afegeix, Edita i Elimina) i una llista desplegable (amb un llistat de les aplicacions) que s'usa per a configurar les aplicacions.

La llista desplegable conté una llista de totes les aplicacions associades amb un tipus &MIME; específic. La llista està en un ordre específic. L'aplicació superior serà la primera aplicació seleccionada. La següent aplicació de la llista serà la segona, &etc;

Quin significat té el que hi hagi més d'una aplicació per cada tipus &MIME;? Per a què és necessari?

Començarem indicant-vos que el &kde; ve preconfigurat amb centenars d'associacions de fitxer. La realitat és, que cada sistema en el que s'instal·la el &kde; disposa d'una selecció d'aplicacions diferent. Permetent múltiples associacions per a cada tipus &MIME;, d'aquesta manera el &kde; pot continuar operant quan una certa aplicació no està instal·lada en el sistema.

Per exemple:

Pel tipus &MIME; `pdf`, hi ha dues aplicacions associades amb aquest tipus de fitxer. El primer programa s'anomena &okular;. Si el vostre sistema no el té instal·lat, aleshores automàticament el &kde; engegarà la segona aplicació &krita;. Com podeu veure, això ajuda a que el &kde; continuï executant-se sense problemes mentre se li afegeixen o sostrauen aplicacions.

Hem establert que l'ordre és important. Podeu canviar l'ordre de les aplicacions fent clic a sobre de l'aplicació que desitgeu moure i després fent clic a Amunt o Avall. Això desplaçarà l'aplicació actualment seleccionada amunt o avall per la llista d'aplicacions.

Podreu afegir-hi aplicacions noves fent clic al botó etiquetat amb Afegeix. Apareixerà una caixa de diàleg. Usant-la podreu seleccionar l'aplicació que desitgeu usar per aquest tipus &MIME;. Feu clic a Bé quan hageu finalitzat i l'aplicació s'afegirà a la llista actual.

Per canviar les opcions d'una aplicació per a un tipus &MIME; en particular seleccionar-lo en la llista i premeu el botó Edita.... S'obrirà un nou diàleg amb General, Permisos, Aplicacions i Vista prèvia. A la pestanya Aplicacions podeu editar Nom, Descripció i Comentari. En el camp Ordre poden haver-hi diversos arguments després de l'ordre, que seran substituïts pels valors reals quan el programa sigui executat:

- %f - un nom de fitxer únic

- %F - una llista de fitxers; emprat per a aplicacions que poden obrir diversos fitxers locals alhora

- %u - un URL únic

- %U - un llistat de URL

- %d - la carpeta del fitxer a obrir

- %D - un llistat de carpetes

- %i - la icona

- %m - la mini-icona

- %c - el títol

Podeu eliminar una aplicació (assegurant-vos d'aquesta manera que l'aplicació no s'executarà amb aquest tipus &MIME;) fent clic una vegada a sobre del nom de l'aplicació i fent clic en el botó Elimina.

És una bona idea emprar els botons Amunt i Avall per a ajustar l'aplicació no desitjada cap a posicions de la llista de menys prioritat, en comptes d'eliminar-la per complet de la llista. Una vegada eliminada l'aplicació, si la vostra aplicació preferida es veiés compromesa, no n'hi hauria cap altra per a veure les dades del document.

#### Encastat

Aquests paràmetres només són vàlids per al &konqueror; quan s'utilitza com a gestor de fitxers. El &dolphin; no pot utilitzar vistes encastades i sempre obre el fitxer a l'aplicació associada.

Fent clic a la pestanya Encastat, se us presentaran quatre botons de ràdio en el grup Acció per al clic esquerre. Això determinarà el mode en que el gestor de fitxers visualitzarà el tipus &MIME; seleccionat.

Mostra el fitxer al visor encastat

  Si seleccioneu aquesta opció, el fitxer serà mostrat a dintre de la finestra del gestor de fitxers.

Mostra el fitxer en un visor separat

  Aquesta opció farà que es crei una finestra separada quan es mostri aquest tipus &MIME;.

Usa l'arranjament per al grup «aplicació»

  Aquesta opció ocasionarà que el tipus &MIME; empri l'arranjament pel grup del tipus &MIME;. (Si esteu editant un tipus «&MIME; audio», aleshores s'usaran les opcions per al grup «audio»).

Pregunta si es desa al disc

  Aquest paràmetre s'aplica només al &konqueror; en mode navegador i determina si el fitxer es mostra en un visor encastat, o pel contrari, si s'ha de demanar de desar el fitxer al disc.

Assota d'això hi ha una llista etiquetada amb Ordre de preferència de serveis.

Quan utilitzeu un gestor de fitxers com el &dolphin; el &konqueror;, podreu fer clic amb el &BDR; i us apareixerà un menú amb una entrada etiquetada amb Obre amb.... Aquesta llista desplegable contindrà les aplicacions que apareixeran, en l'ordre d'aparició especificat en aquest menú.

Podeu usar els botons Amunt i Avall per a canviar-ne l'ordre.

#### Fent que els canvis siguin permanents

Quan finalitzeu els canvis per a qualsevol tipus &MIME;, podreu fer clic a Aplica per a fer que els vostres canvis siguin permanents, però encara estareu en aquest mòdul.