# L'eina Constructor d'scripts

Les aplicacions KDE es poden controlar externament des d'un altre programa, des d'un indicatiu de la consola o des d'un script de l'intèrpret d'ordres emprant el protocol de comunicació inter-processos (DCOP). El KStars s'aprofita d'aquesta característica per a permetre que els comportaments complexes siguin escrits a scripts i executats en segon pla en qualsevol moment. Això es pot usar, per exemple, per a crear una presentació educativa per a il·lustrar un concepte astronòmic.

El problema amb els scripts DBus és que escriure'ls és gairebé com programar, i poden aparentar una tasca descoratjadora per als que no tenen experiència programant. L'eina Constructor d'scripts proporciona una IGU amb interfície apunta i clica per a construir scripts per a KStars, tornant realment fàcil el crear-ne de complexos.

## Introducció al constructor d'scripts

Abans d'explicar com emprar el constructor d'scripts, us proporcionen una molt breu introducció a tots els components de la IGU; per a més informació, useu la funció «Què és això?».

L'eina Constructor d'scripts
Eina Constructor d'scripts

El constructor d'scripts és mostra't a la instantània de a sota. La caixa a l'esquerra és la caixa Script actual; mostra el llistat d'ordres que abasten l'escriptura de tasques a dit script. La caixa a la dreta és el Navegador de funcions; aquesta mostra un llistat de totes les funcions disponibles per a l'script. A sota del navegador de funcions, hi ha un petit plafó que anirà mostrant la documentació curta sobre cada funció ressaltada en el navegador de funcions. En el plafó a sota de Script actual és el d'Arguments de la funció; quan es ressalta a una funció en la caixa Script actual, aquest plafó contindrà els ítems per a especificar els valors per a qualsevol argument que requereixi dita funció.

Al llarg de la part superior de la finestra, hi ha una fila de botons que operen sobre tot l'script. D'esquerra a dreta, són: Nou script, Obre script, Desa script, Desa script com a... i Prova l'script. La funció d'aquests botons hauria de resultar òbvia, a excepció potser de l'últim botó.. El prémer Prova l'script resultarà en l'intent d'executar l'actual script a la finestra principal de KStars. Abans de prémer haureu d'apartar la finestra del constructor d'scripts per a poder veure els resultats.

En el centre de la finestra (entre les dues caixes superiors), hi ha una columna de botons que operen sobre les funcions individuals de l'script. De d'alta a baix, són: Afegeix funció, Elimina funció, Copia funció, Amunt i Avall. Afegeix funció afegirà l'actual funció ressaltada en el navegador de funcions a la caixa Script actual (també podeu afegir una funció fent doble clic a sobre seu). La resta de botons opera sobre la funció ressaltada a la caixa Script actual, eliminant-la, duplicant-la, o canviant la seva posició a l'script actual.

## Emprar el constructor d'scripts

Per a il·lustrar l'ús del constructor d'scripts tot seguit us presentem un petit tutorial d'exemple, en el qual creem un script que segueixi a la Lluna mentre el rellotge funciona en mode accelerat.

Si anem a seguir la Lluna primer necessitarem apuntar la vista cap a ella. La funció lookToward s'empra per a fer això. Ressalteu aquesta funció en el Navegador de funcions i observeu la documentació mostrada en el plafó a sota del navegador. Premeu el botó Afegeix funció per afegir dita funció a la caixa Script actual. El plafó Arguments de la funció ara contindrà una llista desplegable etiquetada com a «Dir», abreujament per a direcció. Aquesta és la direcció en la qual la vista haurà d'apuntar. La llista desplegable tan sols conté els punts cardinals, no la Lluna o cap altre objecte. Podeu entrar la «Lluna» en la caixa manualment o prement el botó Objecte per a emprar la finestra Cerca l'objecte per a seleccionar la Lluna des de la llista d'objectes. Tingueu present que, com és habitual, el centrar en un objecte engega automàticament el mode de seguiment del mateix, pel que no hi ha cap necessitat d'afegir funció setTracking després de lookToward.

Ara que hem pres cura d'apuntar a la Lluna, tot seguit desitgem establir un pas temporal accelerat. Useu la funció setClockScale per a això. Afegiu-la a l'script fent doble clic a sobre seu en el Navegador de funcions. El plafó Arguments de la funció contindrà una caixa selectora de pas temporal per a establir-lo al temps desitjat per al rellotge de simulació. Canvieu el pas temporal a 3 hores.

BÉ, hem apuntat a la Lluna i accelerat el rellotge. Ara voldríem ajustar l'script per a que esperi uns segons mentre que es fa el seguiment de la Lluna. Afegiu la funció waitFor a l'script i empreu el plafó Arguments de la funció per a especificar que s'haurà d'esperar 20 segons abans de continuar.

Per acabar, reajustem el pas temporal del rellotge al valor normal de 1 segon. Afegiu una altra instància de setClockScale i establiu el seu valor a 1 seg.

Realment, encara no fa res. Probablement haurem d'assegurar-nos que la vista està emprant les coordenades equatorials abans que l'script faci un seguiment a la Lluna amb un pas temporal accelerat. D'altra manera, si la vista està emprant coordenades horitzontals, rotarà molt ràpidament amb grans angles com quan surt i es pon la Lluna. Això pot resultar molt confós i s'evita establint l'opció UseAltAz de les Opcions de la vista a «false». Per a canviar qualsevol opció de la vista, empreu la funció changeViewOption. Afegiu aquesta funció a l'script i examineu el plafó Arguments de la funció. Hi haurà una llista desplegable que conté el llistat de totes les Opcions de la vista que pot ajustar changeViewOption. Atès que sabem que volem l'opció UseAltAz, nosaltres podríem simplement seleccionar-la des de la llista desplegable. De tota manera, resulta que la llista és inversemblantment llarga i no hi ha explicacions per a que serveix cada ítem. Pel que podria ser més fàcil prémer el botó Fulleja l'arbre, el qual obrirà una finestra que conté una vista en arbre de les opcions de la vista, organitzada per assumpte. A més, cada ítem disposa d'una curta explicació del que fa dita opció, i el tipus de dades del valor de l'opció. Trobarem a UseAltAz sota la categoria «Opcions per al mapa del cel». Simplement ressalteu aquest ítem, premeu Bé i aquest serà seleccionat a la llista desplegable del plafó Arguments de la funció. Finalment, feu que el seu valor sigui «false» o «0».

Un passa més: El tenir a UseAltAz al final de l'script no ens farà cap servei, necessitarem canviar això abans que succeeixi res. Així doncs, assegureu-vos que aquesta funció estigui ressaltada a la caixa Script actual i premeu el botó Amunt fins que aquesta sigui la primera funció.

Ara que hem finalitzat l'script, hem que desar-lo al disc. Premeu el botó Desa script. Primer obrirà una finestra en la qual podreu indicar un nom per a l'script i el vostre com a autor. Entreu «Seguiment de la Lluna» com a nom, i el vostre nom en el de l'autor, tot seguit premeu Bé. Després, veureu al diàleg de desar fitxers estàndard de &kde;. Especifiqueu un nom de fitxer per a l'script i premeu Bé per a desar-lo. Tingueu present el vostre nom de fitxer no acaba amb «.kstars», aquest sufix li serà afegit automàticament. Si sou curiós de mena, podeu examinar el fitxer de l'script amb qualsevol editor de text.

Ara que tenim l'script completat, podem executar-lo en un parell de maneres. Des d'un indicatiu a la consola, podeu simplement executar l'script mentre una instància de KStars s'estigui executant actualment. I de mode alternatiu, també podeu executar l'script des de dintre de KStars emprant l'ítem Executa script en el menú Fitxer.