# Rendiment

&Mike.McBride; &Mike.McBride.mail;
&traductor.Antoni.Bella;
24-11-2009
&kde; 4.4
KDE
Arranjament del sistema
rendiment
càrrega prèvia

## Configuració del rendiment

El &kde; s'usa en una àmplia varietat d'ordinadors per a una àmplia diversitat d'usuaris. Sota la categoria de rendiment, aquest diàleg permetrà que cada usuari ajusti les opcions per a fer que l'ordinador a on està instal·lat el &konqueror; obtingui una millor resposta.

### Instàncies del &konqueror;

La primera secció d'aquest diàleg s'anomena Minimitza l'ús de memòria i disposa de tres opcions que determinen el màxim nombre d'instàncies de &konqueror; que poden restar obertes alhora en una mateixa màquina.

No confondre les instàncies del &konqueror; amb les pestanyes o finestres d'aquest. El nombre d'instàncies del &konqueror; és determinat pel &kde; no per l'usuari. Podeu pensar en les instàncies com dades ocultes de les vostres pestanyes i finestres del &konqueror;. Una instància del &konqueror; pot contenir les dades de múltiples finestres o pestanyes. El que escolliu a través dels següents botons de ràdio no limitarà el nombre de finestres que podreu obrir alhora, sinó quantes instàncies del &konqueror; podreu tenir obertes.

Triar bé en aquest diàleg és important, sobre tot quan alguna cosa funciona malament i el &konqueror; força el tancament d'una sessió. Totes les finestres de &konqueror; associades amb una instància de &konqueror; s'haurien de tancar immediatament (sense donar-vos temps a desar dades o punts de localització). De manera que, a més instàncies obertes alhora, menys probable serà que un problema amb una instància afecti a tot el vostre treball. Cada instància requereix més memòria, el qual pot ser un problema en sistemes amb poca memòria.

Les vostres opcions són:

Mai

  No hi ha limitacions. Es pot obrir qualsevol nombre d'instàncies de &konqueror; alhora. L'avantatge d'aquesta opció és que si qualsevol sessió de &konqueror; es penja la resta no se'n veurà afectada. El desavantatge és que cada instància de &konqueror; usarà més memòria.

Només per a la navegació de fitxers (recomanat)

  Si està seleccionada aquesta opció, podeu tenir obertes vàries instàncies de &konqueror; per a navegar per la web, però tan sols una pel gestor de fitxers de &konqueror;.

Sempre (useu-ho amb compte)

  Si està seleccionada aquesta opció, tan sols podreu tenir en execució una instància de &konqueror; alhora. Això estalvia memòria al sistema, però si la vostra finestra de &konqueror; es penja, totes les vostres finestres del navegador es tancaran immediatament sense avís previ. Aquesta opció tan sols s'hauria d'usar per a sistemes amb seriosos problemes de limitació de memòria.

### Precàrrega

La subsecció anomenada Precàrrega també equilibra la relació entre memòria i rendiment.

Precàrrega es refereix a la càrrega en memòria d'una instància de &konqueror; abans que un usuari intenti iniciar-lo. L'efecte positiu d'això és que quan un usuari demana a &kde; que carregui el &konqueror; la finestra apareixerà instantàniament atès que la major part de l'aplicació ja ha estat pre-carregada. L'efecte negatiu és que aquesta sessió de &konqueror; usa memòria que podria ser emprada per d'altres programes. Per omissió, quan un usuari tanca el &konqueror;, el &kde; no tanca la instància. Això vol dir que la propera vegada que un usuari desitgi carregar el &konqueror;, la càrrega serà gairebé instantània.

La caixa de selecció anomenada Màxim nombre d'instàncies a mantenir pre-carregades: pot usar-se per ajustar el màxim nombre d'instàncies pre-carregades. Aquesta opció no afecta el moment de la càrrega. No hi ha límit quant al nombre d'instàncies que pot usar la finestra activa. Això tan sols afecta el nombre d'instàncies pre-carregades.

La caixa anomenada Pre-carrega una instància després d'engegar el &kde; és exactament el que diu. Indica al &kde; que carregui una instància de &konqueror; en iniciar el &kde;.

Això incrementa el temps que el &kde; trigarà en iniciar.

La caixa del final anomenada Prova sempre de tenir una instància pre-carregada com a mínim li indica al &kde; que voleu que el &kde; tingui sempre disponible una instància de &konqueror; pre-carregada, però sense usar. Aquesta opció disminuirà el rendiment d'algunes màquines (en especial aquelles limitades per la memòria física).